open-index/open-wikipedia-markdown huggingface dataset:
Brisbanegouewattel

***Acacia fimbriata***, algemeen bekend as die **Brisbanegouewattel**, is 'n spesie van *Acacia* wat inheems is langs 'n groot deel van die ooskus van Australië. In Suid-Afrika is dit as 'n indringerplant verklaar.

## Beskrywing 
Die struik het 'n regop of verspreidende gewoonte en groei tipies tot 'n hoogte van 6-7 m en 'n breedte van ongeveer 6 m. Dit het hoekige of afgeplatte takke en lineêre filodes met 'n smal elliptiese of smal lansetvormige vorm en is reguit of baie effens geboë. Die filodes is 2 tot 5 cm in lengte en 2 tot 7 mm wyd.

Dit blom tussen Julie en November en produseer bloeiwyses in groepe van 8 tot 25 geleë in 'n okselvormige rasse, die sferiese blomkoppe het 'n deursnee van 3 to 5 mm en bevat 10 tot 20 heldergeel of soms liggeel blomme. Die onbehaard, stewige papiersaadpeule wat na blom vorm, is plat en reguit tot effens geboë met reguit sye. Die peule het 'n lengte van 3 tot 9,5 cm en 'n breedte van 5 tot 8,5 mm. Die effens blinkswart sade is in die lengte in die peule gerangskik, die sade het 'n langwerpige elliptiese vorm en is 4 tot 5 mm in lengte met 'n klavat aril.

## Verspreiding 
Die struik is algemeen in kusgebiede en die aangrensende tafellande in Nieu-Suid-Wallis en Queensland. In Nieu-Suid-Wallis word dit gevind van Nerriga in die suide tot Inverell in die weste  tot noord van die Queensland-grens tot by Yeppoon en die Carnarvon Nasionale Park. Dit is dikwels langs rotsagtige strome te vinde as 'n deel van *Eucalyptus*-bosgebiede wat in rotsagtige en sanderige grond groei, of langs die rande van reënwoud in die meer noordelike gebiede.

## Galery 

Acacia_fimbriata_foliage_and_flowers.jpg|*Acacia fimbriata* blare en blomme
Acacia_fimbriata.JPG|*Acacia fimbriata*

## Verwysings
Combretum eugeneanum

***Combretum eugeneanum*** is 'n boom wat aan die familie *Combretaceae* behoort. Die spesie is endemies aan KwaZulu-Natal.

Die boom se FSA-nommer is 764.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Plants of the World Online
* NovaTaxa
Commiphora capensis

Die **Namakwakanniedood** (*Commiphora capensis*) is 'n boom wat hoort tot die *Burseraceae*-familie en is inheems in Namibië en Suid-Afrika. Dit spesie het 'n voorkomsgebied van 6 075 km². Die boom kom voor in die laer Gariepvallei in die Richtersveld en suidelike Namibië ooswaarts tot by Goodhouse.

Die boom se FSA-nommer is 273.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Commiphora virgata

Die **Slapkanniedood** (*Commiphora virgata*) is 'n struik of klein boompie wat hoort tot die *Burseraceae*-familie en is inheems in Angola en Namibië.

Die boom se FSA-nommer is 290.

## Galery 

Commiphora virgata -1276 - Flickr - Ragnhild & Neil Crawford.jpg
Commiphora virgata 53685724.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Plants of the World Online
Commiphora africana

Die **harige kanniedood** (*Commiphora africana*) is 'n struik of klein boompie wat aan die familie *Burseraceae* behoort. Die plant is inheems aan Angola, Benin, Botswana, Burkina Faso, Demokratiese Republiek die Kongo, Djiboeti, Eritrea, Eswatini, Ethiopië, Gambië, Ghana, Ivoorkus, Kameroen, Kenia, Malawi, Mali, Mauritanië, Mosambiek, Namibië, Niger, Nigerië, Rwanda, Senegal, Somalië, Soedan, Tanzanië, Togo, Tsjad, Uganda, Zambië en Zimbabwe. In Suid-Afrika kom die plant in KwaZulu-Natal, Limpopo, Mpumalanga en Noordwes voor.

Die boom se FSA-nommer is 270.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Aja

[thumb|200px|'n 16de-eeuse Koran wat oop is by [soera 2, ajat 1-4.]]

'n **Aja** (Arabies: آية, ʾĀyah of **teken**; meervoud: ajat) is 'n vers in die Koran, een van die stellings van wisselende lengte wat die soeras (hoofstukke) van die Koran uitmaak en deur 'n nommer gemerk word. In die konteks van die Koran beteken die woord "bewys", "teken" of "wonderwerk". Dit kan in Islam na ander dinge as Koranverse verwys, soos godsdienstige verpligtinge (*ayat taklifiyyah*) of kosmiese verskynsels (*ayat takwiniyyah*). In die Koran word dit op verskeie plekke genoem, soos:

Die soeras het nie almal ewe veel ajat nie – die kortste een, *Al-Kawthar* ("Oorvloed"), het net drie, terwyl die langste een, ''Al-Ba'karah'' ("Die Koei"), 286 het.

## Verwysings
## Skakels
Honderdjaaraalwyn

links|duimnael|150px|Vorm met geelgerande blare
regss|duimnael|180px|Bloeiwyse rank tot 8 m hoog
regs|duimnael|Detail van blomme
Die **honderdjaaraalwyn** (*Agave americana*), in Engels: *century plant*, *maguey*, of *American aloe*, is 'n blomplant in die familie Asparagaceae, subfamilie *Agavoideae*. Ten spyte van die voorstel in die gewone naam, is dit nie 'n *aalwyn* nie en word die plant ook nie honderd jaar oud nie.

Die honderdjaaraalwyn kom natuurlik voor in droë streke van Meksiko, Sentraal-Amerika en Texas. Die spesie word wêreldwyd as 'n ornamentele plant verbou, regdeur die trope en subtrope geplant, insluitend in vogtige gebiede. Sedert die sestiende eeu word die plant rondom die Middellandse See en in die Kanariese Eilande verbou. Dit is later ook gevestig in dele van die Wes-Indies, Suid-Amerika, Afrika, Indië, China, Thailand en Australië.. Dit is dikwels die vorms met geelrande blare. In Suid-Afrika is dit as 'n indringerplant gelys.

Dit is 'n stamlose vetplant met groot, kragtige, grondstaande blaarrosette. Die blare is baie verleng, 12-30&nbsp;cm breed, 1-2,5 m lank en 4-8&nbsp;cm dik, vernou tussen die basis en die middel, dikvlesig, het 'n puntige punt en is ook stekelrig met klein bultjies tussen die tande. Die stekels het 'n breë basis en is dikwels opwaarts gebuig. Die blare is blou- of grysgroen as gevolg van 'n dik waslaag en het soms liggeel lengtestrepe. Die jong blare is gewoonlik regop en die ouer blare is gewoonlik S-vormig wat opgaan met 'n afwaarts geboë top. Die plant stoor baie water in sy blare. Die vog wat die plant opgaar is giftig en kan dae lank ernstige velirritasie veroorsaak, onmiddellik na kontak.

## Sien ook 
* Lys van indringerplante in Suid-Afrika
* Alfabetiese lys van Suid-Afrikaanse bome

## Verwysings
Commiphora simplicifolia

***Commiphora simplicifolia*** is 'n boom wat aan die familie *Burseraceae* behoort. Die plant is endemies aan Madagaskar.

## Galery 

Commiphora simplicifolia 02.jpg
Commiphora simplicifolia, Fata Morgana Greenhouse 2.jpg
Commiphora simplicifolia, Fata Morgana Greenhouse 5.jpg

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Ahkam

***Ahkam*** (Arabies: أحكام, aḥkām; "beslissings"; meervoud van **ḥukm**, حُكْم) is 'n Islamitiese term met verskeie betekenisse. In die Koran beteken *ḥukm* "arbitrasie", "oordeel", "gesag" of "God se wil". In die vroeë Islamitiese tydperk is verklaar dat net die *ḥukm* van God (حُكْمُ اللّهِ) aanvaar word. Die woord het in die loop van die Islamitiese geskiedenis nuwe betekenisse verkry, soos 'n wêreldse uitvoerende gesag of 'n hofbeslissing.

In die meervoud, *ahkam*, verwys dit oor die algemeen na spesifieke Islamitiese reëls of na die wetlike beslissings wat afgelei word met die gebruik van die metodologie van fikh. Sjariabeslissings val in een van vyf kategorieë wa
Araf

[thumb|260px|Diagram van die [Oordeelsdag, van 'n manuskrip deur die Soefistiese mistikus en Islamitiese filosoof Ibn Arabi, omstreeks 1238. Van die dele wat te sien is, is die Arsj (Troon van God), kansels vir die regverdiges (*al-Aminoen*), sewe rye engele, Gabriël (*al-Roeh*), *Araf* (die versperring), *Kawthar* (die Poel van Oorvloed), *al-Maqam al-Mahmoed* (waar die profeet Mohammed sal staan om namens die regverdiges te bemiddel), *Mizan* (die skaal), *As-Sirat* (die Brug), *Djahannam* (Hel) en *Marj al-Djannat* (Grasland van die Paradys).]]

In Islam is '''al-A'raf''' (Arabies: الأعراف) 'n grensgebied of sluier tussen Djannah (hemel) en Djahannam (hel). Dit word bewoon deur diegene wie se sondes en deugsaamhede ewe veel was; hulle was nie heeltemal boos maar ook nie heeltemal goed nie. Dit kan beskryf word as 'n soort vaevuur met ontbering, maar sonder lyding.

Die woord is 'n meervoudsvorm en beteken letterlik "die Verhewe Plekke" in Afrikaans. Die ryk word beskryf as 'n hoë gordyn tussen Djahannam en Djhannah. Die Arabiese historikus Ibn Kathir het ''al-A'raf'' beskryf as 'n muur met 'n hek. 

Die Katolieke geleerde van islam Louis Massignon het geglo die Christelike begrip "limbo" is geïnspreer deur die Moeslemse vertolking van Araf.

Araf word in die Koran beskryf in soera "Die Verhewe Plekke" (''Al-A'raf''), ajat 46-47.

## Sien ook
*Vaevuur
*Limbo

## Verwysings
## Skakels
Combretum moggii

Die **rotsboswilg** (*Combretum moggii*) is 'n boom wat aan die familie *Combretaceae* behoort. Die spesie is endemies aan Gauteng, Limpopo en Mpumalanga.

Die boom se FSA-nommer is 542.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Al-Balad

***Al-Balad*** (Arabies: البلد, "Die Stad") is die 90ste soera, of hoofstuk, van die Koran. Dit bevat 21 ajat, of verse, in die Afrikaanse Koran.

## Opsomming
***1-8** Hoewel die mens in ellende gebore is, spog hy met sy rykdom
***9-17** Slawe moet bevry en die armes en weeskinders gevoed word
***18-21** Beskrywing van die volk van die regter- en linkerhand

## Verwysings
## Skakels
Al-Kawthar

***Al-Kawthar*** (Arabies: ٱلكَوْثَر, "**Oorvloed**") is die 108ste soera, of hoofstuk, van die Koran. Dit bevat 3 ajat, of verse, en is vermoedelik in Mekka aan Mohammed geopenbaar.

## Opsomming
Die naam van die soera kom uit vers&nbsp;1. Goeie mense word aangemoedig om God te aanbid omdat hulle in oorvloed gekry het en hulle hulle vyande ontneem is. 

## Skakels
Combretum aureonitens

***Combretum aureonitens*** is 'n struik of klein boompie wat aan die familie *Combretaceae* behoort. Die spesie is inheems aan Angola en Zambië.

## Sien ook 
* Alfabetiese lys van Suid-Afrikaanse bome

## Bronnelys 
* Plants of the World Online
An-Naba

***An-Nabâ*** (Arabies: النبأ, "Die Aankondging") is die 78ste soera, of hoofstuk, van die Koran. Dit bevat 40 ajat, of verse.

## Opsomming
Die eerste 20 verse bespreek die wonders van die wêreldse skepping (die aarde, plante, die nag, berge en reën); die laaste 20 verse handel oor die wonders en verskrikkings van die volgende wêreld, met die straf van die opstandiges in sterk teenstelling met die beloning van die godvresendes in die Paradys. 

## Verwysings
## Skakels
Institut polytechnique de Paris

Die **Politegniese Instituut van Parys** (ook bekend as **Institut polytechnique de Paris**) is 'n universiteit in Palaiseau, Frankryk wat in 2019 gestig is.

## Verwysings 
## Eksterne skakels 
*  - Die universiteit se webwerf
Al-Kafirun

***Al-Kafirun*** (Arabies: ٱلكَافِرُون, "**Die Ongelowiges**") is die 109de soera, of hoofstuk, van die Koran. Dit bevat 6 ajat, of verse, en is vermoedelik in Mekka aan Mohammed geopenbaar.

## Ajat
:۝ Sê: O ongelowiges!
:۝ Ek aanbid nie dít wat julle aanbid nie,
:۝ nog minder aanbid julle Hom vir wie ek aanbid.
:۝ Ook sal ek nie aanroep wie julle aanroep nie,
:۝ nog minder roep julle Hom aan vir wie ek aanroep.
:۝ Vir julle is daar júlle geloof en aanbidding, en vir my is daar mý geloof en aanbidding.

## Verwysings
## Skakels
An-Nasr

***An-Nasr*** (Arabies: ٱلنَّصْر, "**Die Hulp**") is die 110de soera, of hoofstuk, van die Koran. Dit bevat 3 ajat, of verse, en is vermoedelik in Medina aan Mohammed geopenbaar.

## Ajat
:۝ Wanneer die hulp van Allah en die oorwinning kom,
:۝ sal u mense groepsgewys die godsdiens van Allah sien binnegaan.
:۝ Verkondig die lof van u Heer en vra om Sy beskerming. Waarlik, Hy is Berouaanvarend.

## Verwysings
## Skakels
Al-Masad

***Al-Masad*** (Arabies: ٱلمَسَد, "**Die Vlam**") is die 111de soera, of hoofstuk, van die Koran. Dit bevat 5 ajat, of verse, en is vermoedelik in Mekka aan Mohammed geopenbaar.

## Ajat
:۝ Aboe Lahab se hande sal vergaan, en hý sal vergaan.
:۝ Sy rykdom en sy inkomste sal hom nie baat nie.
:۝ In die Vlammende Vuur sal hy brand,
:۝ en sy vrou ~ die skindertong ~
:۝ sy sal ’n halter van palmveseltou om haar nek dra.

## Verwysings
## Skakels
Al-Ikhlas

***Al-Ikhlas*** (Arabies: ٱلإخْلَاص, "**Die Eenheid**") is die 112de soera, of hoofstuk, van die Koran. Dit bevat 4 ajat, of verse, en is vermoedelik in Mekka aan Mohammed geopenbaar.

## Ajat
:۝ Sê: Hy, Allah, is EEN.
:۝ Allah, die Selfgenoegsame.
:۝ Hy verwek nie, ook is Hy nie verwek nie;
:۝ en niemand is soos Hy nie.

## Verwysings
## Skakels
Commiphora giessii

Die **bruinstamkanniedood** (*Commiphora giessii*) is 'n struik of klein boompie wat aan die familie *Burseraceae* behoort. Die plant is endemies aan Namibië.

Die boom se FSA-nommer is 275.5.

## Sien ook 
* Alfabetiese lys van Suid-Afrikaanse bome

## Verwysings 
## Bron 
* Plants of the World Online
Al-Fatiha

***Al-Fâtiha*** (Arabies: الْفَاتِحَة, "**Die Aanhef**") is die 1ste soera, of hoofstuk, van die Koran. Dit bevat sewe ajat, of verse, wat 'n gebed vir leiding en genade is. 

Al-Fatiha word opgesê in Moslemse verpligte en vrywillige gebede, bekend as salaah.

Moslems beskou nie die opskrifte van die Koran se hoofstukke as deel van die goddelike openbaring nie. Die primêre letterlike betekenis van die uitdrukking "Al-Fatiha" is "Die Aanhef", wat kan verwys na die soera as die eerste hoofstuk van die Koran, die eerste hoofstuk wat ten volle opgesê word in elke *rakah* van *salaah*, of as opening in baie funksies in die Islamitiese lewe. 

Sommige Moslems vertolk dit as 'n geïmpliseerde vermoë van die soera om 'n persoon ontvanklik te maak vir geloof in God.

[thumb|links||170px|Opskrifte van Al-Fatiha en hoofstuk 2, [Al-Baqara. Uit die Koran van Ibn al-Bawwab. Bagdad. Chester Beatty-biblioteek.]]
## Opsomming
Die soera Al-Fatiha word volgens die Hadit opgedeel in twee helftes tussen Allah en die gelowige (die persoon wat dit opsê). Die eerste drie verse is Sy helfte en die laaste drie die gelowige s'n. Daar is verskille oor of die Basmala die eerste vers van die soera of enigsins 'n vers is. 

Die hoofstuk begin deur God te prys met die frase *Alhamdulillah*, en die stelling dat alle lof Allah toekom (vers 1/2), dat hy *Ar-Rahman Ar-Rahim* of die Barmhartige, die Genadige is (vers 2/3), en dat hy die Meester van die Oordeelsdag is (vers 3/4).

Die laaste drie verse, wat die gelowige s'n is, begin met die gelowige se stelling dat hy net Allah aanbid en Sy hulp soek (vers 4/5), en die versoek dat hy die gelowige lei op die regte pad (*Sirat al-Mustaqim*) van dié aan wie God Sy guns bewys het en nie dié van hulle wat afgedwaal het nie (verse 5-6/6-7).

Sommige Moslemse kommentators glo Jode en Christene is voorbeelde van dié wat afgedwaal het. Ander glo die verse verwys na mense in die algemeen en nie na 'n spesifieke groep nie.

## Verwysings
## Skakels
Al-Ba'karah

[thumb|175px|'n Bladsy uit die [Blou Koran met 'n deel van die soera "Die Koei". Museum van Islamitiese Kuns, Doha.]]

'''''Al-Ba'karah*** (Arabies: الْبَقَرَة, "**Die Koei*'") is die 2de en langste soera, of hoofstuk, van die Koran. Dit bevat 286 ajat, of verse, wat begin met die allegoriese letters (''muqatta'at'') A.L.M. Dit word uitgespreek Alif Laam Miem.

Die soera gaan oor 'n verskeidenheid onderwerpe en bevat leiding vir Moslems oor hoe om te vas gedurende Ramadaan; 'n verbod op rente of woekery; en verskeie beroemde verse soos die Troonvers, Al-Baqarah 256 en die laaste twee of drie verse. Dit behandel 'n groot verskeidenheid onderwerpe, insluitende sjaria, en hervertel stories van Adam, Abraham en Moses. 'n Belangrike tema is leiding: onder meer 'n beroep dat die heidene en Jode van Medina Islam omhels.

Moslems glo *Al-Baqara* is ná die hidjrah oor 'n lang tydperk in Medina geopenbaar, buiten die riba-verse, wat volgens Moslems geopenbaar is tydens die vaarwelpelgrimstog, die laaste gadj van Mohammed. Daar word geglo vers 281 in dié hoofstuk is die laaste vers van die Koran wat geopenbaar is, op die 10de dag van ''Dhu'l Hidjdja'' 10 A.H., terwyl Mohammed sy laaste gadj uitgevoer het, 80 of 90 dae voor sy dood.

## Verwysings
## Skakels
Hilary Putnam

duimnael|Hilary Putnam (2006)
**Hilary Whitehall Putnam** (31 Julie 1926 – 13 Maart 2016) was 'n Amerikaanse filosoof wat vanaf die sestigerjare 'n sentrale rol in die Westerse filosofie gespeel het, veral in die filosofie van die gees, die taalfilosofie en die wetenskapfilosofie. Dit was tipies van Putnam dat hy ook voortgegaan het om sy eie filosofiese denke krities te ontleed, op soek na foute, wat hom die reputasie besorg het dat hy sy gedagtes redelik vinnig verander het. Aangesien hy ook oor baie verskillende onderwerpe geskryf het, is sy sienings soms moeilik om te bepaal.

## Biografie
Putnam se pa, Samuel Putnam, was 'n joernalis en vertaler wat geskryf het vir die *Daily Worker*, 'n dagblad in New York wat deur die Amerikaanse Kommunistiese Party uitgegee is. As gevolg van sy vader se gehegtheid aan kommunisme, is Putnam sekulêr grootgemaak, hoewel sy ma, Riva, Joods was.  Die gesin het tot 1934 in Frankryk gewoon en daarna na die Verenigde State teruggekeer, waar hulle hulle in Philadelphia gevestig het. Hy studeer verder in filosofie aan Harvard Ruth Anna is in 1927 in München, Duitsland, gebore, waar haar ouers polities aktief was teen die Nazi-party, en soos Putnam is sy ateïs grootgemaak. In 1963 het hy by M.I.T. as een van die eerste 'n fakulteits- en studentekomitee teen die oorlog. Putnam was diep ontsteld deur bewerings dat die Verenigde State die Suid-Viëtnamese mense teen die Viëtkong "beskerm" het deur hul oeste te vergiftig. Hierdie werk is deur die Harvard-administrasie as ontwrigtend beskou, en hulle het probeer om dit te sensor, maar twee ander werknemers het hierdie optrede gekritiseer. Putnam het tot 1972 by die werkersparty gebly. In 1997 by 'n vergadering van voormalige aktiviste het hy sy betrokkenheid by die Progressiewe Werkersparty as 'n misstap beskryf. Hy was beïndruk deur hul verbintenis tot die vorming van alliansies en hul gewilligheid om binne die gewapende magte op te tree.

In 1976 is hy verkies tot president van die American Philosophical Association. Die volgende jaar is hy aangewys as Walter Beverly Pearson Professor in Wiskundige Logika, ter erkenning van sy bydrae tot die filosofie van logika en wiskunde.

## Verwysings
Combretum eriogynum

***Combretum eriogynum*** is 'n struik wat aan die familie *Combretaceae* behoort. Die spesie is endemies aan Madagaskar.

## Sien ook 
* Alfabetiese lys van Suid-Afrikaanse bome

## Bronne 
* Plants of the World Online
Ali Imran

thumb|208px|'n Dubbelbladsy met die begin van die soera "Die Familie van Amran". Uit die Koran van die toekomstige sultan Baibars in 1304. (Britse Biblioteek).

***Ali ‘Imrân*** (Arabies: آلِ عِمْرَان, "**Die Familie van Amran**") is die 3de soera, of hoofstuk, van die Koran. Dit bevat 200 ajat, of verse, wat begin met die allegoriese letters (''muqatta'at'') A.L.M. Dit word uitgespreek Alif Laam Miem.

Amran word in Islam beskou as die vader van Maria. Dié hoofstuk is genoem na die familie van Amran, wat Amran; sy vrou, sint Anna; Maria; en Jesus insluit.

Die hoofstuk is vermoedelik die tweede of derde Medinese soera wat geopenbaar is, want dit noem gebeure in die Slag van Badr sowel as die Slag van Oegoed. Feitlik alles daarin behoort ook tot die derde jaar van die hidjra, hoewel 'n paar verse omstreeks die 10de jaar van die hidjra geopenbaar kon gewees het.

## Verwysings
## Skakels
An-Nisa

***An-Nisâ*** (Arabies: ٱلنِّسَاء, "**Die Vroue**") is die 4de soera, of hoofstuk, van die Koran. Dit bevat 176 ajat, of verse

Die titel kom van die feit dat verskeie kere in die hoofstuk na vroue verwys word, insluitende in vers 34 en verse 127-130.

## Verwysings
## Skakels
Al-Fala'k

'''''Al-Fala'k*** (Arabies: ٱلفَلَق, "**Die Dagbreek*'") is die 113de soera, of hoofstuk, van die Koran. Dit bevat 5 ajat, of verse, en is vermoedelik in Mekka aan Mohammed geopenbaar.

## Ajat
:۝ Sê: Ek neem my toevlug tot die Heer van die dagbreek,
:۝ teen die sonde wat Hy vasgestel het,
:۝ en teen die groot duisternis, wanneer dit kom;
:۝ en teen die boosheid van toordokters wanneer hulle oor knope blaas;
:۝ en teen die boosheid van die afgunstige, wanneer sy naywer hoogty vier.

## Verwysings
## Skakels
Al-An'am

thumb|links|200px|'n Dubbelblad van die Mushaf al-Hadina, met 'n deel van die soera "Die Grootvee", 1020. (Metropolitan-kunsmuseum).

***Al-An‘âm*** (Arabies: ٱلْأَنْعَام, "**Die Grootvee**") is die 6de soera, of hoofstuk, van die Koran. Dit bevat 165 ajat, of verse. Dit is 'n Mekkaanse soera, wat beteken dit is in Mekka geopenbaar, vermoedelik ten volle in die laaste jaar van die Mekkaanse tydperk van Islam.

Dit kom in die Koran ná al-Bakarah, Ali Imran, an-Nisa en al-Ma'idah, en behandel sulke temas soos die duidelike tekens van Allah se mag, die boosheid van heidensdiens, die Goddelike openbaring, boodkappers en die Dag van Herrysenis. Dit vertel die storie van die profeet Abraham, wat 'n beroep op ander gedoen het om op te hou om hemelliggame te aanbid en hulle tot Allah te wend.

## Verwysings
## Skakels
Sentraal-Europese Universiteit

**Sentraal-Europese Universiteit** (Central European University, CEU) is 'n privaat navorsingsuniversiteit wat in Oostenryk, Hongarye en die Verenigde State geakkrediteer is, met kampusse in Wene en Boedapest. Die universiteit is bekend vir sy sterkte in die sosiale wetenskappe en geesteswetenskappe, lae student-fakulteitsverhouding en internasionale studentekorps.

'n Sentrale beginsel van die universiteit se missie is die bevordering van Open Society, as gevolg van sy noue verbintenis met die Open Society Foundations.

## Verwysings 
## Eksterne skakels
Al-Ma'idah

thumb|160px|links|'n Blad van 'n 8ste-eeuse Koran. Die teks ná die eerste rooi inskripsie is die begin van "Die Gedekte Tafel".

***Al-Mâ-idah*** (Arabies: المائدة, "**Die Gedekte Tafel**") is die 5de soera, of hoofstuk, van die Koran. Dit bevat 120 ajat, of verse. Dit is 'n Medinese soera, wat beteken dit is in Medina geopenbaar en nie in Mekka nie.

Die onderwerpe in die hoofstuk sluit in watter diere garaam (verbode om te eet) is, en Jesus en Moses se sendings. In vers 90 word dwelms, sterk drank en dobbelary verbied. Vers 8 bevat die frase "laat die vyandskap van ’n volk julle nie tot onregverdigheid aanspoor nie". 

Vers 32 veroordeel moord: "Wie ’n mens sy lewe ontneem, dan is dit asof hy die hele mensdom vermoor het. En wie ’n lewe red, dit is asof hy die hele mensdom gered het."

## Verwysings
## Skakels
Al-A'raf

[thumb|200px|links|'n Skildery van Manafi al-Hayawan (Die Nuttige Diere), wat Adam en Eve uitbeeld. Van Maragheh in [Iran, 1294-'99.]]

***Al-A‘râf*** (Arabies: ٱلْأَعْرَاف, "**Die Verhewe Plekke**") is die 7de soera, of hoofstuk, van die Koran. Dit bevat 206 ajat, of verse. Dit is 'n Mekkaanse soera, wat beteken dit is vermoedelik in Mekka geopenbaar.

Die hoofstuk se naam kom van verse 46-47, waarin die woord *Al-A‘râf* voorkom: 

46: *En tussen hulle is ’n sluier. En op die Verhewe Plekke is manne, wat almal aan hulle merktekens herken. En tot die bewoners van die Tuin roep hulle uit: Vrede op julle! Hulle het dit nog nie binnegegaan nie, hoewel hulle daarop hoop. *

47: *En wanneer hulle oë na die bewoners van die Vuur gerig is, sê hulle: Ons Heer! Plaas ons nie saam met die onregverdiges nie.*

Volgens die Islamitiese geleerde Abul A'la Maududi is die hoofstuk omtrent dieselfde tyd as Al-An'am geopenbaar, dus in die laaste jaar van die profeet Mohammed se verblyf in Mekka.

Van die temas wat behandel word, is die val van Adam en Eva, die geskiedenis van Hüd, die verhaal van Noag, die storie van Moses en die koms van die Oordeel.

## Verwysings
## Skakels
Commiphora kaokoensis

Die **Kaokokanniedood** (*Commiphora kaokoensis*) is 'n struik of klein boompie wat aan die familie *Burseraceae* behoort. Die plant is endemies aan Namibië.

Die boom se FSA-nommer is 277.1.

## Sien ook 
* Alfabetiese lys van Suid-Afrikaanse bome

## Verwysings 
## Bron 
* Plants of the World Online
Combretum polystictum

***Combretum polystictum*** is 'n struik wat aan die familie *Combretaceae* behoort. Die spesie is endemies aan Angola.

## Sien ook 
* Alfabetiese lys van Suid-Afrikaanse bome

## Bronne 
* Plants of the World Online
Al-Anfal

[thumb|160px|links|Vers 41 van die soera Al-Anfal. [Bagdad, omstreeks 1305-1307. (Museum van die Islamitiese Tydperk).]]

***Al-Anfâl*** (Arabies: ٱلْأَنْفَال, "**Vrywillige Gawes**") is die 8ste soera, of hoofstuk, van die Koran. Dit bevat 75 ajat, of verse. Dit is 'n Medinese soera, wat beteken dit is vermoedelik in Medina geopenbaar en nie in Mekka nie. Dit is voltooi ná die Slag van Badr. Dit vorm 'n eenheid met die volgende soera, At-Tawbah.

Volgens die vooraanstaande Moslemse filosoof Abul A'la Maududi is die hoofstuk vermoedelik geopenbaar in 2&nbsp;A.H. ná die Slag van Badr, die eerste verdedigende geveg tussen Mekkane en die inwoners van Medina nadat hulle van vervolging in Mekka gevlug het. Dit bevat 'n uitgebreide oorsig van die slag. 

## Naam
Die soera word genoem Al-Anfal uit die eerste aja. Die woord beteken eintlik "oorlogsloot". 

## Verwysings
## Skakels
At-Tawbah

***At-Tawbah*** (Arabies: ٱلتَّوْبَة, "**Die Boetedoening**") is die 9de soera, of hoofstuk, van die Koran. Dit bevat 129 ajat, of verse, en is een van die laaste Medinese soeras, wat beteken dit is vermoedelik in Medina geopenbaar en nie in Mekka nie. 

Dié soera is na berig word geopenbaar in die tyd van die Slag van Taboek in Medina in die 9de jaar van die hidjra. Dit is die enigste soera van die Koran wat nie begin nie met Basmala, die gewone openingsin, "In die Naam van Allah, die Barmhartige, die Genadige.". Dit behandel feitlik dieselfde onderwerpe as dié in Al-Anfal. In teenstelling met alle ander soeras, het Mohammed nie opdrag gegee dat die openingsin aan die begin van die soera geplaas word nie.

## Verwysings
## Skakels
Yunus

thumb|200px|links|Jona en die reusevis, uit die antieke werk ''Jami' al-tawarikh* (omstreeks 1400). Metropolitan-kunsmuseum.

***Yûnus*** (Arabies: يُونُس, "**Jona**") is die 10de soera, of hoofstuk, van die Koran. Dit bevat 109 ajat, of verse, en is vermoedelik in Mekka geopenbaar. 

Yunus is genoem na die profeet Yunus (Jona). Daar word geglo die soera is geopenbaar voor die migrasie van die profeet Mohammed en sy volgelinge van Mekka na Medina (die hidjra).

Die hoofstuk is die eerste van ses soeras wat begin met die allegoriese letters (*Muqattaʿat'') Alief, Laam, Raa.

## Verwysings
## Skakels
Indiese Oseaan-aardbewing en -tsoenami van 2004

[duimnael|250px|Die 2004-tsoenami tref Ao Nang, [Thailand.]]
duimnael|250px|'n Animasie van die 2004-tsoenami.
Die **Indiese Oseaan-aardbewing van 2004,** met 'n grootte van 9.0 op die Richterskaal, het 'n reeks noodlottige tsoenami's ontketen op 26 Desember 2004, met meer as 220 000 sterftes in lande naby aan die aardbewing, soos Indonesië, Thailand en die noord-westelike kus van Maleisië, tot duisende kilometer ver in Bangladesj, Indië, Sri Lanka, die Maledive en selfs só ver as Somalië in Oos-Afrika.  Die dodetal van hierdie tsoenami, meer as 310 000 mense, was die noodlottigste ooit in die geskrewe geskiedenis.

Anders as vir die Stille Oseaan, bestaan daar geen waarskuwingstelsel vir die Indiese Oseaan nie. Dit is deels te wyte aan die afwesigheid van enige groot tsoenamigebeurtenis sedert 1883, nadat die klem meer op die ontwikkeling van 'n waarskuwingstelsel vir tropiese siklone gelê het.

Daar is meer as VS$2 miljard in hulpbydraes ingesamel.

Om aardbewings beter te begryp moet 'n mens jou die aarde voorstel as groot, plat rotsplate, kilometers dik, wat rus op ’n dik, warm massa wat soos 'n waterstroom vloei. Vastelande, stede, dorpe en mense beweeg saam met die plate, maar jy merk niks op nie, omdat die beweging so ontsettend stadig is. Waar plate mekaar ontmoet, bots hulle of skuur hulle teen mekaar. Die kant van die een plaat kan dalk onder die ander een inskuif, of hulle kan van mekaar af wegskuif. Die krake in die aardkors waar plate bymekaarkom, word deur die geleerdes "breuke" (Engels "faults") genoem. 

Wetenskaplikes sê dat die tsoenami van 26 Desember 2004 juis veroorsaak is deur 'n seismiese versteuring van die seebodem deurdat een van die rotsplate van die aardkors onder 'n ander een ingeskuif het. Die rand van die sogenaamde Indiese plaat het onder die Birmese mikroplaat ('n deel van die Eurasiese plaat) ingeduik en 'n deel van laasgenoemde in die proses saam met hom afwaarts getrek. Die tsoenami is veroorsaak toe die afgetrekte deel van die Birmaanse plaat weer opwaarts teruggespring en 'n magtige hoeveelheid energie aan die water daar bokant oorgedra het. 'n Foto wat deur 'n navorsingskip van die Britse Vloot geneem is, toon skouspelagtig hoe die seebodem in die proses geplooi, verwring en gebreek is.

## Bron 
* Inligting verkry van mieliestronk.com
Hud (soera)

***Hud*** (Arabies: هُود, "**Hüd**") is die 11de soera, of hoofstuk, van die Koran. Dit bevat 123 ajat, of verse, en is vermoedelik in Mekka geopenbaar. 

Die soera gaan deels oor die profeet Hüd, maar ook oor die geskiedenis van Noag, Salieg, Abraham en Lot, en Moses.

## Verwysings
## Skakels
Ar-Ra'd

***Ar-Ra‘d*** (Arabies: الرعد, "**Die Donderstorm**") is die 13de soera, of hoofstuk, van die Koran. Dit bevat 43 ajat, of verse, en is vermoedelik in Medina geopenbaar. 

Die soera begin met die allegoriese letters (*muqattaʿat*) ALMR. Dit word uitgespreek Alief, Laam, Miem, Raa. Die doel van die soera is om die waarheid teenoor die valsheid te stel, asook om onder meer te vertel van die uniekheid van God, die Oordeelsdag en die straf. Vers 15 bevat in sommige Korans 'n prostrasiesimbool ۩:
:۝ En alles wat in die hemele of op die aarde is, onderwerp hulle alleen aan Allah, hetsy gewillig of onwillig, en so ook hulle skaduwees,
soggens sowel as saans.

## Verwysings
## Skakels
Ibrahim (soera)

thumb|200px|links|'n Paneel met vers 7 van die soera "Abraham" in thuluth-skrif.

***Ibrâhîm*** (Arabies: إبراهيم, "**Abraham**") is die 14de soera, of hoofstuk, van die Koran. Dit bevat 52 ajat, of verse, en is vermoedelik in Mekka geopenbaar, twee tot drie jaar voor die Hidjrah, in 'n latere stadium van Mohammed se preke in Mekka toe die vervolging van hom en sy mede-Moslems erg geraak het.

Die soera lê klem daarop dat net God weet wat in 'n mens se hart aangaan. Dit is ook 'n waarskuwing aan die ongelowiges wat nie gehoor gee aan Mohammed se boodskap nie.

## Verwysings
## Skakels
Al-Hidjr

thumb|links|200px|Al-Hidjr, of Mada'in Salih.

***Al-Hijr*** (Arabies: الحِجْرْ, "**Die Rots**") is die 15de soera, of hoofstuk, van die Koran. Dit bevat 99 ajat, of verse, en is vermoedelik in Mekka aan Mohammed geopenbaar, kort ná soera 12, *Yusuf*, in die laaste jaar in Mekka.

Nes ander soeras uit dié tydperk prys dit God. Dit waarsku die mense wat die boodskap verontagsaam en verskaf vertroosting en steun aan Mohammed.

Die soera se naam kom uit vers 80 en verwys na Mada'in Salih, 'n pre-Islamitiese argeologiese terrein wat soms Al-Hidjr genoem word.

## Verwysings
## Skakels
Combretum obovatum

***Combretum obovatum*** is 'n struik wat aan die familie *Combretaceae* behoort. Die spesie is inheems aan Mosambiek, Tanzanië, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Yusuf (soera)

[thumb|140px|links|Josef by sy vader, Jakob, en broers in [Egipte, uit *Zubdat-al Tawarikh* (in die Museum van Turkse en Islamitiese Kuns in Istanboel), 1583]]
duimnael|180px|Yûsuf

***Yûsuf*** (Arabies: يُوسُف, "**Josef**") is die 12de soera, of hoofstuk, van die Koran. Dit bevat 111 ajat, of verse, en is vermoedelik in Mekka geopenbaar. Daar word gesê dit is in 'n enkele sitting geopenbaar, en dit is dus uniek wat dit betref. Die soera vertel die verhaal van Josef, seun van Jakob, wat 'n profeet in Islam is.

Anders as die weergawes van ander islamitiese profete, waarvan verskillende elemente en aspekte in verskillende soeras weergegee word, word die geskiedenis van Josef net in dié soera vertel, ten volle en in chronologiese volgorde. Die soera vertel ook van die waarheid wat, volgens Moslems, in drome opgesluit lê.

## Verwysings
## Skakels
Commiphora zanzibarica

Die **hangvrugkanniedood** (*Commiphora zanzibarica*) is 'n struik of klein boompie wat hoort tot die *Burseraceae*-familie en is inheems in Kenia, Mosambiek, Suid-Afrika, Tanzanië en Zimbabwe. In Suid-Afrika kom die spesie in Limpopo en Mpumalanga voor.

Die boom se FSA-nommer is 291.1.

## Galery 

Commiphora zanzibarica S-1940.jpg
Commiphora zanzibarica S-1945.jpg
Commiphora zanzibarica - pendulous fruits (8668023778).jpg
Commiphora zanzibarica - split fruit (8668023806).jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Wolkberg-weduwee

Die **Wolkberg-weduwee** (*Dingana clara*), is 'n skoenlapper in die familie *Nymphalidae* (vierpootskoenlappers). Dit kom slegs voor in die Wolkberg bokant Tzaneen in die Limpopoprovinsie.

Die vlerkspan is 60–65&nbsp;mm vir mannetjies en 56–62&nbsp;mm vir wyfies. Volwassenes is van September tot November op vlerk (met 'n hoogtepunt in Oktober). Daar is slegs een generasie per jaar.

Die larwes voed waarskynlik op verskeie Poaceae- (gras)spesies, insluitend *Pennisetum clandestinum*.

## Verwysings
Al-Isra

thumb|links|130px|Uit die Koran: verse 34-44 van die soera "Die Israeliete", laat 14de-15de eeu.

***Al-Isrâ’*** (Arabies: الإسراء, "**Die Israeliete**") is die 17de soera, of hoofstuk, van die Koran. Dit bevat 111 ajat, of verse, en is vermoedelik in Mekka aan Mohammed geopenbaar.

Die woord *Isra* verwys na die nagreis van Mohammed. Die soera is deel van 'n reeks *al-Musabbihat*-soeras, wat begin met die verheerliking van God. 

## Die vervoer van Mohammed na die "Verre Moskee"
Die naam van die soera kom van die eerste vers, wat vertel van die Isra, die vervoer van Mohammed in die nag van die Groot Moskee van Mekka na wat genoem word "die Verre Moskee". Die presiese ligging van laasgenoemde word nie in die Koran genoem nie, maar daar word algemeen aanvaar dat dit die Tempelberg in Jerusalem is. Sommige geleerdes verskil egter hiervan. Die stad Jerusalem word nie in die Koran genoem nie, maar wel in verskeie Hadit. Die eerste vers gaan oor die vervoer van Mohammed na die Verre Moskee:

## Verwysings
## Skakels
An-Nahl

***An-Nahl*** (Arabies: النحل, "**Die By**") is die 16de soera, of hoofstuk, van die Koran. Dit bevat 128 ajat, of verse, en is vermoedelik in Mekka aan Mohammed geopenbaar.

Die naam kom van die heuningby wat in vers 68 genoem word en bevat 'n vergelyking tussen die nywerheid en aanpasbaarheid van heuningbye en die nywerheid van die mens. 

Die soera waarsku teen politeïsme en teen vergelykings tussen God en enige geskapenes. Dit prys God dat hy die aarde met al sy rykdom aan die mens gegee het. Volgens dié soera is al die wonders van die natuur, soos die see, sterre en berge, 'n bewys van God se onbeperkte mag. Vers vertel van die wonder van melkproduksie in koeie: "En die vee hou vir julle waarlik ’n les in: Ons gee vir julle om  te drink van wat in hulle buik is ~ van dít wat tussen die uitwerpsels
en die bloed is ~ suiwer melk, smaaklik vir die drinkers." Vers 67 praat van die wonder van die wingerd: "En van die vrugte van die dadelpalms en druiwe verkry julle sterk drank en goeie voedsel. Daar is sekerlik ’n teken hierin vir ’n volk wat sake oorweeg." Vers 103 gaan oor die bewerings dat Mohammed die Koran uitgedink het.

## Verwysings
## Skakels
Wolkberg-sandman

Die **Wolkberg-sandman** (*Spialia secessus*), is 'n skoenlapper in die familie *Hesperiidae* (ratsvlieërs). Dit word aangetref in hoë savanne- en berggraslande vanaf Eswatini tot in die noorde van KwaZulu-Natal, die oostelike deel van die Limpopo-provinsie en Mpumalanga. Dit is ook teenwoordig in Zimbabwe. Dit is vernoem na die Wolkbergreeks.

Die vlerkspan is 27–31&nbsp;mm vir mannetjies en 30–32&nbsp;mm vir wyfies. Volwassenes is op vlerk van Julie tot Maart met pieke van September tot November vir die natseisoenvorm en in Februarie vir die droëseisoenvorm. Daar is verskeie generasies per jaar.

## Verwysings
Adelaide-ovaal

Die **Adelaide-ovaal** is 'n veeldoelige stadion in Adelaide, 'n groot stad in Australië.

Die stadion is in 1871 geopen. In 2009 het uitgebreide opknappings plaasgevind. Die staat het $535 miljoen toegestaan om die hele gebied te moderniseer sodat groot (internasionale) geleenthede voortaan hier gehou kon word. In November 2010 is die ou westelike pawiljoen vervang deur 'n nuwe een met groter kapasiteit. Twee nuwe pawiljoene is in 2012 bygevoeg (suid en oos). Die stadion kan 53&nbsp;500 toeskouers huisves. Die speelveld is 167 by 124 meter.

Die stadion word hoofsaaklik vir krieket en Australiese voetbal gebruik. Rugby, sokker en tenniswedstryde word ook hier gespeel. Ten slotte is daar gereeld konserte in hierdie stadion. Die Adelaide Strikers-krieketklub gebruik hierdie stadion sedert 2011 en die Australiese sokkerklub Adelaide Football Club sedert 2014. Die Suid-Adelaide-krieketspan gebruik dit ook. Dié stadion is vir die Krieketwêreldbeker 1992, die Rugbywêreldbeker 2003, die Krieketwêreldbeker 2015 en die T20I-wêreldbeker 2022 gebruik.

## Fotogalery 

Lêer:Adelaide Oval, 2014.jpg|Australiese voetbal op Adelaide-ovaal in 2014
Lêer:Adelaide Oval (23183793744).jpg|Wedstryd tussen Indië en Pakistan tydens die Krieketwêreldbeker 2015
Lêer:Adelaide Oval hosts Wallabies and Springboks Rugby Union 27 August 2022.jpg|Wedstryd tussen Australië en Suid-Afrika tydens die 2022-Rugbykampioenskapreeks

## Wedstryde 
### Krieketwêreldbeker 1992 
### Rugbywêreldbeker 2003 
### Krieketwêreldbeker 2015 
### T20I-wêreldbeker 2022 
## Verwysings 
## Eksterne skakels 
*  Amptelike webwerf
*  Adelaide-ovaal op Australian Stadiums & Sport
*  Adelaide-ovaal op ESPNcricinfo
Hindustan Times

duimnael|Indië seël van 1999
Die ***Hindustan Times*** is 'n Engelstalige koerant in Indië. Dit is een van die mees gelese Engelstalige koerante in die land.

Die Hindustan Times is in 1924 gestig deur die joernalis en vryheidstryder Sunder Singh Lyallpuri, wat reeds in 1920 'n ander dagblad, die Akali, begin het. Hindustan is 'n ander naam vir Indië. Dit is nou deel van die KK Birla-groep, 'n maatskappy wat besit word deur Krishna Kumar Birla, wat in 2008 oorlede is, en word besit deur HT Media ltd. (69 persent besit deur KK Birla).

Die koerant kom in verskillende uitgawes uit: Nieu-Delhi, Mumbai, Kolkata, Lucknow, Patna, Ranchi, Bhopal en Chandigarh. In 2004 het die koerant 'n dagblad vir jongmense, HT Next, bekendgestel. Ander susterpublikasies sluit die sakekoerant Mint en die Hindi-koerant Hindustan in.
Combretum carringtonianum

***Combretum carringtonianum*** is 'n struik wat aan die familie *Combretaceae* behoort. Die spesie is inheems aan Angola in Cabinda, Demokratiese Republiek die Kongo, Gaboen, Republiek die Kongo en Tanzanië.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Ta-Ha

thumb|links|130px|Kalligrafie van die letters "Tô" en "Haa".

***Tâ-Hâ*** (Arabies: طه, "**Tô-haa**") is die 20ste soera, of hoofstuk, van die Koran. Dit bevat 135 ajat, of verse, en is vermoedelik in Mekka aan Mohammed geopenbaar, in die tweede Mekkaanse tydperk (615-619&nbsp;n.C.),.

Die soera word so genoem omdat dit begin met die allegoriese letters (*Muqattaʿat*) "ta-ha", wat beskou word as een van die name van die profeet Mohammed. Die skrywer Christoph Luxenberg se siening is dat die letters Ta-Ha 'n kognitiewe tussenwerpsel van verbasing of bewondering is, soos "a-ha!" of "sjoe!".

Van die onderwerpe wat behandel word, is die roep van Moses, die uittog van die Israeliete en die tog oor die Rooisee, die aanbidding van die goue kalf en die sondeval. Die hooftema is die bestaan van God. Dit behandel dié tema met verhale oor Moses en Adam. Dit is die hoofstuk wat Omar oorreed het om hom tot die Islam te bekeer.

Die oudste manuskrip van die Koran wat bewaar gebly het wat die soera *Ta Ha* bevat, is een in die Mingana-versameling op die Birminghamse Koranmanuskrip van 0-25&nbsp;A.H.

## Verwysings
## Skakels
Combretum edwardsii

Die **bosklouterboswilg** (*Combretum edwardsii*) is 'n boom wat aan die familie *Combretaceae* behoort. Die spesie is endemies aan KwaZulu-Natal, Mpumalanga en Oos-Kaap.

Die boom se FSA-nommer is 534.2.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Combretum albopunctatum

Die **Okavangoboswilg** (*Combretum albopunctatum*) is 'n struik of 'n boom wat aan die familie *Combretaceae* behoort. Die spesie is inheems aan Botswana, Namibië, Zambië en Zimbabwe. Die boom se FSA-nommer is 531.2.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Plants of the World Online
Alaena

***Alaena*** is 'n genus van skoenlappers, algemeen bekend as **Zoeloes**, in die familie *Lycaenidae* (bloutjies).

## Spesies 
Alfabeties gelys:
**Alaena amazoula* Boisduval, 1847 – Geel-Zoeloe
**Alaena bicolora* Bethune-Baker, 1924
**Alaena bjornstadi* Kielland, 1993
**Alaena brainei* Vári, 1976
**Alaena caissa* Rebel & Rogenhofer, 1894
**Alaena dodomaensis* Kielland, 1983
**Alaena exotica* Collins & Larsen, 2005
**Alaena ferrulineata* Hawker-Smith, 1933
**Alaena interposita* Butler, 1883
**Alaena johanna* Sharpe, 1890 – Johanna se Zoeloe
**Alaena kiellandi* Carcasson, 1965
**Alaena lamborni* Gifford, 1965
**Alaena maculata* Hawker-Smith, 1933
**Alaena madibirensis* Wichgraf, 1921
**Alaena margaritacea* Eltringham, 1929 – Wolkberg-Zoeloe
**Alaena ngonga* Jackson, 1966
**Alaena nyassa* Hewitson, 1877
**Alaena oberthuri* Aurivillius, 1899
**Alaena ochracea* Gifford, 1965
**Alaena picata* Sharpe, 1896
**Alaena reticulata* Butler, 1896
**Alaena rosei* Vane-Wright, 1980
**Alaena subrubra* Bethune-Baker, 1915
**Alaena unimaculosa* Hawker-Smith, 1926

## Verwysings 
## Bronne 
* 
*Seitz, A. *Die Gross-Schmetterlinge der Erde* 13: Die Afrikanischen Tagfalter. Plate XIII 61
Annie Ernaux

duimnael|Annie Ernaux in 2017
**Annie Thérèse Blanche Ernaux** (née **Duchesne**; gebore  1 September  1940) is 'n Franse skrywer, professor in letterkunde en Nobelpryswenner. Haar literêre werk, meestal outobiografies, handhaaf noue bande met sosiologie. Ernaux is bekroon met die Nobelprys vir Letterkunde  in 2022 "vir die moed en kliniese skerpte waarmee sy die wortels, vervreemding en kollektiewe beperkings van persoonlike geheue ontbloot". 

## Bibliografie
* *Les Armoires vides*, Gallimard, 1974 (*Lege kasten*, De Arbeiderspers, 1990, vertaal in Nederlands deur Marijke Jansen)
* *Ce qu’ils disent ou rien*, Gallimard, 1977
* *La Femme gelée*, Gallimard, 1981 (*De bevroren vrouw*, De Arbeiderspers, 1987, vert. Marianne Kaas)
* *La Place*, Gallimard, 1983 (*De plek*, De Arbeiderspers, 1985, vert. Edu Borger)
* *Une femme*, Gallimard, 1988 (*Een vrouw*, De Arbeiderspers, 1989, vert. Geerten Meijsing)
* *Passion simple*, Gallimard, 1991 (*Alleen maar hartstocht*, De Arbeiderspers, 1992, vert. Mirjam de Veth)
* *Journal du dehors*, Gallimard, 1993 (vertaal, saam met *La Vie extérieure* (2000), as *De blik naar buiten*, De Arbeiderspers, 2007, vertaal deur Marianne Kaas)
* *"Je ne suis pas sortie de ma nuit"*, Gallimard, 1997
* *La Honte*, Gallimard, 1997 (*De schaamte*, De Arbeiderspers, 1998, vertaal Rokus Hofstede)
* ''L'Événement*, Gallimard, 2000 (*Het voorval*, De Arbeiderspers, 2004, vert. Irene Beckers)
* *La Vie extérieure*, Gallimard, 2000 (vertaal, saam met *Journal du dehors* (1993), as *De blik naar buiten*, De Arbeiderspers, 2007, vert. Marianne Kaas)
* *Se perdre*, Gallimard, 2001
* *L'Occupation*, Gallimard, 2002
* *L'Usage de la photo*, met Marc Marie, Gallimard, 2005
* *Les Années*, Gallimard, 2008 (*De jaren*, De Arbeiderspers, 2020, vert. Rokus Hofstede)
* *L'Autre fille*, NiL Éditions, 2011
* *L'Atelier noir*, Éditions des Busclats, 2011
* *Écrire la vie'', Gallimard, coll. « Quarto », 2011 (bundel van 11 werke plus uittreksels uit haar dagboek en foto's)
* *Retour à Yvetot*, Éditions du Mauconduit, 2013 
* *Regarde les lumières mon amour*, Éditions du Seuil, 2014
* *Mémoire de fille*, Gallimard, 2016 (*Meisjesherinneringen*, De Arbeiderspers, 2017, vert. Rokus Hofstede)
* *Hôtel Casanova*, Gallimard, 2020 (bundeling van 12 verspreide korte teksten)
* *Le jeune homme*, Gallimard, 2022 (*De jongeman*, De Arbeiderspers, 2023, vertaal Rokus Hofstede)

## Verwysings 
## Eksterne skakels 
*
Amoco Cadiz

duimnael|280px|Die *Amoco Cadiz* aan die sink.
Die **Amoco Cadiz** was 'n reuse-olietenkskip wat op 16 Maart 1978 gestrand het, vyf kilometer van die kus van Portsall, munisipaliteit Ploudalmézeau, in die noordwestelikste punt van Bretagne (Frankryk). Die tenker was besit deur die Amerikaanse oliemaatskappy *Amoco*.

Die skip wat onder die Liberiese vlag gevaar het, was van die Persiese Golf na Le Havre in Frankryk onderweg toe dit swaar weer teëgekom het. 'n Geringe stuurprobleem het die skip buite beheer gelaat, waarna dit na die Franse kus gedryf het en op die riwwe langs Portsallbaai gestrand het. As 'n laaste uitweg het die skip probeer anker, maar tevergeefs. Gevolglik het die skip opgebreek en 233 000 ton ru-olie in die see gemors, wat die Engelse Kanaal ernstig besoedel het en die Bretonse strand oor 'n lengte van meer as 300 kilometer ernstig beskadig het. Dit het een van die grootste omgewingsrampe in die geskiedenis geword. Die opruim van die olie het meer as 'n jaar geneem.

Die ramp het gelei tot die bou van 'n vaartuigverkeersbeheertoring op die eiland Ouessant. Sedertdien het die kusreddingsdiens in Brest ook 'n kragtige sleepboot gekry.

Die anker van die *Amoco Cadiz*, wat meer as 20 ton weeg, is nou as 'n monument by die hawe van Portsall geleë.

## Verwysings
Capparis tomentosa

***Capparis tomentosa***, die **wollerige kapperbos** of **Afrikakappertjie**, is 'n struik of klein boompie in die *Capparaceae*-familie en inheems aan Afrika en die Arabiese Skiereiland.

## Verspreiding 
Die plant word in bosveld en woude aangetref, vanaf die Oos-Kaap van Suid-Afrika, deur KwaZulu-Natal, Mpumalanga, Limpopoprovinsie noordwaarts tot in tropiese Afrika. Die boom is inheems in Angola, Benin, Botswana, Burkina Faso, Burundi, Demokratiese Republiek die Kongo, Eritrea, Eswatini, Ethiopië, Gaboen, Gambië, Ghana, Guinee, Golf van Guinee-eilande, Ivoorkus, Jemen, Kameroen, Kenia, Malawi, Mali, Mauritanië, Mauritius, Mosambiek, Namibië, Niger, Nigerië, Rwanda, Sentraal-Afrikaanse Republiek, Saoedi-Arabië, Senegal, Soedan, Somalië, Tanzanië, Tsjad, Uganda, Zambië en Zimbabwe. Hierdie spesie word ook op die Maskareense Eilande aangetref.

## Beskrywing 
links|duimnael|180px|Nabyskoot van die stekels van *C. tomentosa*
links|duimnael|180px|Takkie en ryp vrugte

### Groeivorm 
Meestal 'n robuuste houtagtige klimmer; wat in rivierplantegroei tot bo-op die blaredak kan groei.Dit kan ook 'n sukkelende struik of klein boompie wees.

### Stam 
Die stam het skerp, gepaarde, gehakte stekels. Jong stingels en stekels is bedek met digte fluweelagtige geel hare.

### Blare 
Die blare vorm tussen die stekels  en is afwisselend, langwerpig tot breed ellipties, grys-olyfgroen, bedek met fluweelhare (ondergerol). Die blaarsteel is 4–12&nbsp;mm lank

### Vrugte 
Die vrugte hang van 'n lang (25–50 mm) stingelagtige tak wat 'n ginofoor genoem word. Dit is 'n sierplant in tuine en kan vir verskansing gebruik word; wat dit geskik maak as 'n veiligheidsversperring vanweë die gehakte stekels. Die vrugte word soms deur mense geëet.

## Ekologiese nut 
Verskeie soorte skoenlappers gebruik hierdie plant as 'n larwe-voedselplant, insluitend; *Belenois gidica*, *Dixeia pigea*, *Eronia leda* en *Colotis evenina*. Wildsbokke vreet die blare en apies en bosvarke vreet die vrugte.

## Verwysings